Kuuba hämmastab igal sammul. Lagunenud Batista-aegsete majade kõrval on korralikult renoveeritud ehitised, mille arhitektuur on lausa imestamisväärt. Siinsamas sõidab mööda moodne auto, siinsamas venib tossutades järgi 50.- ndatest pärinev Buick. Siinsamas  sõidab konditsioneeritud moodne linnadevaheline buss, siinsamas sõidab mööda "külabuss", mis tähendab seda, et vana ZIL-i kasti on topitud rahvast niipalju kui mahub. Teel Varaderosse jäävad silma trööstitud naftaväljad. Seejärel rabab silma aga palmiorg, mis on kirjeldamatult kaunis. Kuuba - see on ajamasinareis minevikku, sest kohati tundub, eriti vanu USA autosid vaadates, et sellist pilti ei tohiks enam olemas olla. Aga on.